
Koplimäe tn 10 kinnistule projekteerimistingimuste 
määramine detailplaneeringu olemasolul


Maardu Linnavalitsusele esitati 13.08.2026 ehitisregistri kaudu taotlus nr 2611002/06690 projekteerimistingimuste väljastamiseks Koplimäe tn 10 kinnistule ladu-hall 11 hoone laiendamiseks.

Ehitisregistri andmetel asub kinnistul ladu-hall 11 (ehitisregistri kood 120253464, ehitisealune pind 1008 m2), tootmishoone P (ehitisregistri kood 121350653, ehitisealune pind 6685 m2), laohoone L (ehitisregistri kood 121351250, ehitisealune pind 6090 m2), maagaasi jaotustorustik (ehitisregistri kood 220591518), tuletõrjevee torustik (ehitisregistri kood 221353833), kinnistusisene sajuvee kanalisatsioon (ehitisregistri kood 221353834), gaasitorustik (ehitisregistri kood 221353838), kinnistusisene reovee kanalisatsioon (ehitisregistri kood 221353875), kinnistusisene veetorustik (ehitisregistri kood 221353878), kinnistusisene drenaažitorustik (ehitisregistri kood 221353896), sidekanalisatsioon (ehitisregistri kood 221369174), kraav (ehitisregistri kood 221377135), plats (ehitisregistri kood 221385573) ja kinnistusisene gaasitorustik (ehitisregistri kood 221385574). Kinnistu omanik soovib laiendada olemasolevat hoonet (ladu-hall 11), täpsustades detailplaneeringuga määratud hoonestusala paiknemist. Hoonestusala laiendamise kavandatav asukoht kinnistul on esitatud korralduse lisas 2. Maardu Linnavolikogu 31.01.2023 otsusega nr 42 kehtestatud Maardu linna üldplaneeringu kohaselt on Koplimäe tn 10 asuv kinnistu (katastritunnus 44601:001:0846, pindala on 57421 m2, sihtotstarve tootmismaa 95% ja ärimaa 5%) tiheasustusalas ning detailplaneeringu koostamise kohustusega äri ja tootmise maa-ala segafunktsiooniga alal.

Koplimäe tn 10 kinnistu osas kehtib Maardu Linnavalitsuse 27.10.2020 korraldusega nr 629 kehtestatud Koplimäe tn 5, Koplimäe tn 10, Koplimäe tn 10a, Koplimäe tn 10b, Koplimäe tn 12, Koplimäe tn 14, Vana-Narva mnt 29b kinnistute ning lähiala detailplaneering (edaspidi detailplaneering). Detailplaneeringu põhijoonisel on Koplimäe tn 10 kinnistu eraldi välja krunditud positsiooni numbriga 1. Detailplaneeringuga on ette nähtud hoonestusala suurus 46 500 m2. Projekteerimistingimustega soovitakse täpsustada hoonestusala asukoht 0,15% ulatuses. Arvestades, et Koplimäe tn 10 kinnistu paikneb Vana-Narva mnt tööstuspiirkonnas ning on ümbritsetud kinnistutega, kus on vaba hoonestusala struktuur, on hoonestusala täpsustamine kuni 0,15% ulatuses kooskõlas piirkonna väljakujunenud ruumilise ja funktsionaalse struktuuriga.

Projekteerimistingimuste alusel kavandatav lahendus ei riiva kolmandate isikute õigusi. Hoonestusala täpsustamine ei piira naaberkinnistute kasutamist ega kahjusta avalikku ruumi, vaid toetab piirkonna arengut ning parandab kinnistute funktsionaalset kasutatavust.

Kavandatav tegevus on kooskõlas Maardu linna üldplaneeringuga, mis näeb ette Vana-Narva mnt tööstuspiirkonnas äri- ja tootmishoonete rajamist.

Ehitusseadustiku (EhS) § 27 lg 1 p 1 kohaselt võib detailplaneeringu olemasolu korral pädev asutus põhjendatud juhul anda ehitusloakohustusliku hoone või olulise rajatise ehitusprojekti koostamiseks projekteerimistingimusi, kui detailplaneeringu koostamisest on möödas üle viia aasta. EhS § 27 lg 4 p 2 kohaselt projekteerimistingimustega täpsustatakse hoonestusala, kuid mitte rohkem kui 15 protsendi ulatuses esialgsest lahendusest.

Käesoleva korraldusega nähakse ette tingimused laohoone laiendamiseks, hoonestusala suurendamiseks 0,15% ulatuses, sealjuures ei muudeta olemuslikult Maardu Linnavalitsuse 27.10.2020 korraldusega nr 629 kehtestatud detailplaneeringut ega krundile pos nr 1 määratud ehitusõigust.

EhS § 31 lg 1 kohaselt tuleb projekteerimistingimuste andmise menetlus korraldada avatud menetlusena. Koplimäe tn 10 kinnistu projekteerimistingimuste eelnõu avalikust väljapanekust teatati Maardu kodulehel 29.10.2026 ja kohalikus ajalehes Maardu Panoraam 29.10.2026. Avaliku väljapaneku jooksul 29.10.-08.11.2026 on kirjaliku arvamuse esitanud ….

Paemurru tn 4 asuvale kinnistule määratavad projekteerimistingimused on saadetud naaberkinnistute omanikele arvamuse avaldamiseks ning Päästeametile kooskõlastamiseks 29.10.2026 kirjaga nr 7-2.14/X. Projekteerimistingimuste osas esitas kirjaliku seisukoha …. Päästeamet on projekteerimistingimuste eelnõu vaikimisi kooskõlastanud. EhS § 31 lg 6 sätestab, et  kui kooskõlastaja või arvamuse andja ei ole kümne päeva jooksul projekteerimistingimuste eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse projekteerimistingimuste eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi projekteerimistingimuste eelnõu kohta arvamust avaldada, kui seaduses ei ole sätestatud teisiti.

EhS § 31 lg 3 kohaselt kaasab pädev asutus menetlusse taotluses märgitud kinnisasja omaniku, kui taotlust ei ole esitanud omanik, ja vajaduse korral kinnisasjaga piirneva kinnisasja omaniku. Koplimäe tn 10 kinnistu omanik on antud projekteerimistingimuste menetlusse kaasatud.

Arvestades eeltoodut ja võttes aluseks ehitusseadustiku § 27 lg 1 p 1, lg 2 p 1-3, lg 3, lg 4 p 2; § 31 lg 1 – 3, 5, 6 ja arvestades taotlust nr 2611002/06690

1. Määrata projekteerimistingimused Koplimäe tn 10 asuvale kinnistule (katastritunnus: 44601:001:0846, tootmismaa 95% ja ärimaa 5%) hoonestusala suurendamiseks 0,15% ulatuses, laohoone ehitusprojekti koostamiseks vastavalt korralduse lisadele 1 ja 2. 

2. Projekteerimistingimused ei muuda Maardu Linnavalitsuse 27.10.2020 korraldusega nr 629 kehtestatud Koplimäe tn 5, Koplimäe tn 10, Koplimäe tn 10a, Koplimäe tn 10b, Koplimäe tn 12, Koplimäe tn 14, Vana-Narva mnt 29b kinnistute ning lähiala detailplaneeringu krundi pos nr 1 ehitusõigust.

3. Korraldus jõustub teatavakstegemisest.

4. Korraldust on võimalik vaidlustada 30 päeva jooksul teatavakstegemisest, esitades kaebuse Tallinna Halduskohtule halduskohtumenetluse seadustikus sätestatud korras või vaide Maardu Linnavalitsusele haldusmenetluse seaduses sätestatud korras.

